☀
الله المستعان، سألخص الأمر ليتم النفع.! الشكوى: شاب مراهق تحرش بأخته الصغرى. الجواب: أولاً: الوقاية: يقول چوزيف نيكولوسي: لا يُترَك مراهق مع طفل، مهما كانت درجة الثقة ومهما كانت درجة القرابة. ده أمر منته وغير قابل للنقاش. لأن الميول والنزعات الجنسية في فترة المراهقة غير منضبطة وغير محسوبة. بخصوص شكوتك، احنا عايزين نساعد البنت والولد لأن الاتنين محتاجين مساعدة: الصورة المثالية على مراحل: ١- هتجلسي مع بنتك، وتوصلي لها الرسالة التالية: لا داعي للقلق، بابا وماما موجودين، أنت مغلطيش، اللي المفروض يتكسف ويخزى هو مش انت، احنا جنبك، وده مش هيتكرر ولو حاول تقوليلي مباشرة، ومتخافيش لأن المتحرش جبان وأنا مطمنة إن أخوك هيراجع نفسه ويعرف إن ده غلط كبير حصل.! ٢- هتقولي للوالد بافتراض إنه عاقل ومنضبط، وتفهميه اللي حصل وإنك تواصلتِ معي، وإني بطلب منه يأخذ مسئولية أبوية لحل الموقف، ويقعد مع الولد، وهيقول له أختك عايزة تقول حاجة، متتكلمش لحد ما هي تخلص وتخرج، والبنت هتدخل وبابا هيقول لها: احكي اللي حصل، بعد ما تخلص هيقول لها، خلاص يا فلانة ممكن تروحي لماما. ٣- الأب هيقول للابن: أنا أضع ثقتي فيك، ومطمئن على بنتي لأن أخوها موجود ومتأكد إنك لو فكرت بعقلك تاني هنشوف إن اللي حصل ده عيب في حقنا أنا وانت لأننا رجالة البيت، وعايز أسمع رأيك في اللي حصل ده. ٤- إذا الابن أقر بخطأه وندم هيطلب منه يعتذر لأخته أمام أبيه فقط. والأمر ده يتنسي من سجل الأسرة وميتفتحش سيرته تلميحاً أو تصريحاً تاني. ٥- أقر أو لم يقر هيتحدد موعد مع طبيب أو معالج نفسي للطفلين وهو اللي هيكمل المشوار. والله المستعان وحسبنا الله ونعم الوكيل.!